Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: szóló 1992. évi LXIII. törvénynek megfelelõen kezelik;
Paragraph Index: 645

12. Záró rendelkezések A Felek részére eljuttatott, illetve felé tett minden értesítést, kérést, igényt, joglemondó nyilatkozatot – ha a jelen Megállapodás eltérõen nem rendelkezik –, illetve egyéb közlést telefaxon, ajánlott levél vagy elektronikus úton kell eljuttatni, illetve megtenni. A nyilatkozat másik Fél részére történõ megküldésének bizonyítása vita esetén a küldõ felet terheli. A kapcsolattartásra jogosult személyek megnevezését és értesítési címet jelen Megállapodás 8. pontja tartalmazza. A Megállapodás valamely rendelkezésének érvénytelen volta vagy érvénytelenné válása nem érinti a Megállapodás más rendelkezéseinek érvényességét. Az érvénytelen rendelkezéssel érintett kérdésekben a Felek jelen Megállapodás megkötésekor feltételezhetõ akarata szerint kell eljárni. Szerzõdõ Felek kijelentik, hogy a Megállapodás kapcsán keletkezõ jogvitáikat elsõsorban békés úton, tárgyalással rendezik. A Megállapodás az alábbi melléklettel elválaszthatatlan egységet képez: Melléklet: A szolgáltatás meghatározása Jelen Megállapodást a Felek aláírásra jogosult képviselõi kölcsönös értelmezés után, mint akaratukkal mindenben megegyezõt jóváhagyólag írják alá. MeH EKK Csatlakozó szervezet részérõl részérõl Melléklet – A Szolgáltatás meghatározása A jelen Melléklet a Megállapodás elválaszthatatlan részét képezi, és vele együttesen érvényes, célja a csatlakozó szolgáltatás mûszaki paramétereinek rögzítése, a Felek a szolgáltatás megfelelõ színvonalon való üzemeltetése érdekében történõ együttmûködésének meghatározása. A szolgáltatás vagy az együttmûködés ezen Mellékletben meghatározott paramétereinek esetleges változását Felek kötelesek 8 napon belül jelen Mellékletben módosítás keretében átvezetni. 2007/92. szám

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes